stanford-oval/wikipedia huggingface dataset:
Gibraltarin laivue

HMS Sabre.
Gibraltarin laivue ( engl. Gibraltar Squadron) on Gibraltarille sijoitettu brittilaivaston laivue. Sen tehtävänä on Gibraltarin aluevesien turvallisuudesta ja koskemattomuudesta huolehtiminen. Siihen kuuluu Scimitar-luokan partioveneet HMS Scimitar ja HMS Sabre sekä kolme 6,5-metristä Arctic-kumivenettä. Laivue muutti uusiin tiloihin Old Boathouseen vuonna 2011.
Laivue ei suorita merivalvontaa siviliasioissa, mutta puuttuu aluevesien loukkauksiin esimerkiksi silloin, kun espanjalaiset kalastusalukset tulevat liian lähelle Gibraltaria. Keväällä 2012 kiista kalastusalueiden rajoista johti uhitteluun, jossa espanjalaiset Guardia Civil -alukset saattoivat kalastusaluksia ja Gibraltarin laivue saapui paikalle, mutta tyytyi lopulta tarkkailemaan ja kuvaamaan espanjalaisia. Aluevesien partioinnin lisäksi laivue järjestää tarvittaessa tärkeille Britannian omille aluksille saattajan.
University Royal Naval Unit (URNU) lähettää vuosittain kolme opiskelijaa kahden viikon tutustumisjaksolle Gibraltarin laivueeseen.
Laivue perustettiin vuonna 1985, kun viimeinen ilmavoimien meriyksikkö (engl. RAF Marine Craft Unit No 1102) lakkautettiin ja veneet Sunderland and Stirling siirrettiin ilmavoimilta merivoimille. Alukset vaihtoivat nimeä mutta jatkoivat palvelusta Gibraltarilla. Vuonna 1991 ne korvattiin uusilla. P2000-luokan partioaluksilla. Syyskuun 9. päivän iskujen jälkeen alustyyppiä vaihdettiin.
François Gangloff

| Mitalit | Mitalit | Mitalit |  |
| --- | --- | --- | --- |
|  François Gangloff vuonna 1924. |  François Gangloff vuonna 1924. |  François Gangloff vuonna 1924. |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten voimistelu
|  Hopeaa | Pariisi 1924 | joukkuekilpailu |  |
|  Hopeaa | Pariisi 1924 | sivuttaishyppy |  |
François Lucien Gangloff (11. heinäkuuta 1898 Bischheim – 16. maaliskuuta 1979 Strasbourg) oli ranskalainen voimistelija. Hän kilpaili vuoden 1924 kesäolympialaisissa Pariisissa ja sai siellä hopeaa sekä joukkuekilpailussa että sivuttaishypyssä.
Etiquette

| Etiquette Juhani Aaltonen |
| --- | --- | --- |

Studioalbumin tiedot
 Äänitetty : 25. maaliskuuta ja 17. syyskuuta 1974, Finnlevy, Helsinki
 Julkaistu: joulukuu 1974
 Formaatti: LP, CD
 Tuottaja(t): Edward Vesala
 Tyylilaji: free jazz
 Kesto: 37.21
 Levy-yhtiö: Love Records (LRLP 119)
Juhani Aaltosen muut julkaisut
| Nana 1970 | Etiquette 1974 | Strings 1976 |
Etiquette on Juhani Aaltosen albumi, joka julkaistiin vuonna 1974 levymerkillä Love Records. Albumin CD-painos julkaistiin vuonna 2001, ja vuonna 2016 Svart Records julkaisi albumista 500:n kappaleen vinyylipainoksen, joista 200 sinisellä vinyylillä.
Kappaleet > A-puoli

But Not For Me – 6.28 (säv. George Gershwin, Ira Gershwin)
Fountain – 3.19 (säv. Juhani Aaltonen)
Pieni kaunis tanssi tyttö – 8.02 (säv. Edward Vesala)
Kappaleet > B-puoli

Summer – 7.00 (säv. Aaltonen)
Bhanki – 3.35 (säv. Vesala)
Etiquette – 6.07 (säv. Vesala, Aaltonen)
Perhaps – 2.50 (säv. Vesala)
Kokoonpano

Juhani Aaltonen – alttohuilu, huilu, piccolo, tenorisaksofoni, saksofoni
Pekka Sarmanto – basso (kappaleet A1, A3, B2, B4)
Teppo Hauta-aho – basso (kappaleet B1, B3)
Edward Vesala – rummut (kappaleet A1, A3, B2, B3), lyömäsoittimet (kappaleet B1, B4), Moog (kappale B4)
Hasse Walli – kitara (kappaleet A3, B2, B4)
Sakari Kukko – tenorisaksofoni (kappale B3)
Juhani Poutiainen – alttoviulu (kappaleet B1, B2)
Aiheesta muualla

Etiquette discogs.com -sivustolla
Froneri Finland

| Froneri Finland |
| --- | --- |
Yritysmuoto:  osakeyhtiö
Perustettu:  2016
Toimitusjohtaja:  Päivi Johanna Sewon-Kievari
Kotipaikka:  Espoo / Turenki
Toimiala:  elintarvikkeiden valmistus
Tuotteet:  Pingviini, Aino, Classic ja Puffet-jäätelöt
Liikevaihto:  83 481 000 euroa (2020)
Liikevoitto:  14 314 000 euroa
Henkilöstö:  186
Emoyhtiö:  Froneri
Kotisivu:  Pingviini.fi
Infobox OKVirheellinen NIMI-arvo: 
Froneri Finland on Turengissa jäätelöä valmistava yritys. Jäätelön lisäksi se myy muun muassa Nestlén pakasteleivonnaisia. Sen perustivat vuonna 2016 sveitsiläinen Nestlé ja brittiläinen R&R jatkamaan Nestlén vuonna 2004 ostamaa Valion jäätelöliiketoimintaa. Froneri on Unileverin ohella toinen Suomen kahdesta suuresta jäätelönvalmistajasta. Froneri-konserni on Nestlén ja sijoitusyhtiö Pai Partnersin puoliksi omistama. Suomessa se omistaa Pingviini-, Aino- ja Classic-jäätelöt sekä tuottaa isojen kauppaketjujen omat jäätelöt ja Fazerin jäätelöt. Venäjällä Froneri-konserni valmistaa Mövenpick-, Maxibon- ja Extrême-jäätelöitään nimillä Monterra, Maxiduo ja Sunréme.
Tuotteet

Froneri Finland valmistaa:
omia jäätelömerkkejään Pingviini, Aino, Classic, Puffet ja Pehmis
kaikki Fazerin jäätelöt
Keskon Pirkka-merkin jäätelöt
S-ryhmän Kotimaista-merkin jäätelöt (Saksan Froneri Ice Cream Deutschland valmistaa S-ryhmän Rainbow-merkkistä jäätelöä)
Lidlin Lidl-vaniljakermajäätelöt
Kritiikki

Froneri jatkaa toimintaansa Venäjällä huolimatta Venäjän hyökkäyssodasta Ukrainaan.
Flintin rautatieasema

Flintin rautatieasema (kymriksi Y Fflint) on rautatieasema Flintin kaupungissa Flintshiressä, Walesissa. Se sijaitsee North Wales Coast Linen varrella.
Asema avattiin 1. toukokuuta 1848. Sitä käytti 257 500 matkustajaa kaudella 2017–2018.
Aseman laiturialue ja jalankulkusilta kiskojen yli.
Futurama: Vihreän ajan tuolle puolen

| Futurama: Vihreän ajan tuolle puolen> Futurama: Into The Wild Green Yonder |
| --- | --- |

Ohjaaja:  Peter Avanzino
Käsikirjoittaja:  Michael Rowe
Tuottaja:   Lee Supercinski  Claudia Katz 
Säveltäjä:  Christopher Tyng
Leikkaaja:  Paul D. Calder
Pääosat:   Billy West  Katey Sagal  John DiMaggio  Tress MacNeille  Maurice LaMarche  Phil LaMarr  Lauren Tom  David Herman 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Home Entertainment Netflix Fandango at Home (käännä suomeksi)
Ensi-ilta:   Yhdistynyt kuningaskunta 23. helmikuuta 2009  Yhdysvallat 24. helmikuuta 2009  Suomi 15. toukokuuta 2009 
Kesto:  85 min
Alkuperäiskieli:  englanti
Edeltäjä:  Futurama: Benderin peli
Aiheesta muualla
IMDb 
Elonet
AllMovie
Infobox OKNimi-testi OK: 
Futurama: Vihreän ajan tuolle puolen (engl. Futurama: Into The Wild Green Yonder) on Futurama-elokuvasarjan neljäs ja viimeinen elokuva. Elokuvan ikäraja on K-7 ja se julkaistiin ensin Isossa-Britanniassa 23. helmikuuta 2009, Yhdysvalloissa 24. helmikuuta ja Australiassa 4. maaliskuuta. Suomessa se ilmestyi 15. toukokuuta. Aiemmat kolme elokuvaa ovat Futurama: Benderin jättikeikka, Futurama: Moniniskainen monsteri ja Futurama: Benderin peli.
Flintstones – Viva Rock Vegas

| The Flintstones – Viva Rock Vegas> The Flintstones in Viva Rock Vegas |
| --- | --- |

Ohjaaja:  Brian Levant
Käsikirjoittaja:   Deborah Kaplan  Harry Elfont  Jim Cash  Jack Epps Jr. 
Tuottaja:  Joseph Barbera William Hanna Bruce Cohen
Säveltäjä:  David Newman
Kuvaaja:  Jamie Anderson
Leikkaaja:  Kent Beyda
Pääosat:   Mark Addy  Stephen Baldwin  Kristen Johnston  Jane Krakowski  Joan Collins  Thomas Gibson  Alan Cumming 
Valmistustiedot
Valmistusmaa:  Yhdysvallat
Tuotantoyhtiö:  Amblin Entertainment Hanna-Barbera
Levittäjä:  UIP-Dunafilm Universal Studios Netflix
Ensi-ilta:  2000
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
The Flintstones – Viva Rock Vegas (The Flintstones in Viva Rock Vegas) on vuonna 2000 ensi-iltansa saanut Brian Levantin ohjaama elokuva. Elokuva perustuu Hanna-Barberan Kiviset ja Soraset -animaatiosarjan hahmoihin ja on The Flintstones – Kiviset ja Soraset -elokuvan (1994) esiosa.
Aiheesta muualla

{{IMDb|0158622}
Gian Carlo Minardi

Gian Carlo Minardi (s. 18. syyskuuta 1947 Faenza, Italia) on Formula 1 -talli Minardin perustaja ja entinen omistaja.
Vuonna 2001 Gian Carlo Minardi myi tallin australialaiselle Paul Stoddartille, mutta hän pysyi tallissa toimitusjohtajana. Nykyisin Gian Carlo Minardi toimii myös jalkapalloseura Faenza FC:n puheenjohtajana. Vuonna 2022 Minardi valittiin FIA:n yksipaikkaisten kilpasarjojen komission puheenjohtajaksi.
Giampaolo Dall’Ara

| Giampaolo Dall’Ara> Henkilötiedot |
| --- | --- |
Syntynyt: 8. heinäkuuta 1968 (ikä 56) Rimini, Italia
Kansalaisuus:   Italia
Muut tiedot
Aktiivisena:  2000–
Giampaolo Dall’Ara (s. 8. heinäkuuta 1968 Rimini) on italialainen entinen Sauberin Formula 1 -tallin insinööri. Dall’Ara aloitti uransa Sauberilla vuonna 2000.
Kaudella 2004 Dall’Ara toimi Giancarlo Fisichellan, 2005–2006 Jacques Villeneuven ja 2007–2008 Nick Heidfeldin kisainsinöörinä. Kaudesta 2009 lähtien hän toimi tallin insinööriosaston johtajana lukuun ottamatta kautta 2013, jolloin hän toimi tallin strategiajohtajana. Tammikuussa 2016 Dall’Ara jätti Sauberin.
Fran Karačić

Fran Karačić vuonna 2018.
Fran Karačić (s. 12. toukokuuta 1996 Zagreb, Kroatia) on australialainen jalkapalloilija, pelipaikaltaan oikea laitapuolustaja. Hän on pituudeltaan 185-senttimetrinen. Hän edustaa Italian Serie B:ssä pelaavaa Bresciaa.
Karačić aloitti liigauransa Kroatiassa, jonka pääsarjassa hän edusti Lokomotivaa. Dinamo Zagreb osti hänet helmikuussa 2020 ja lainasi hänet edelleen vanhalle seuralleen, ja tammikuussa 2021 hänet myytiin Italiaan Serie B:ssä pelaavan Brescian joukkueeseen. Karačić on pelannut Kroatian pääsarjassa 129 ottelua ja tehnyt niissä kahdeksan maalia. Italian Serie B:ssä hän pelasi 15 ottelua kaudella 2020–2021 ja 17 ottelua kaudella 2021–2022 sekä molempina kausina yhden nousukarsintaottelun.
Karačić pelasi Kroatian alle 21-vuotiaiden maajoukkueessa vuosina 2017–2018. Aikuisten tasolla hän edustaa Australiaa ja pelasi Australian A-maajoukkueessa ensimmäisen kerran kesäkuussa 2021 MM-karsintaotteluissa Kuwaitia, Nepalia ja Jordaniaa vastaan. Hän on pelannut elokuun 2022 loppuun mennessä kymmenen A-maaottelua, joista kuusi ottelua avauskokoonpanossa. Ainoan maaottelumaalinsa hän on tehnyt kesäkuussa 2021 Nepalia vastaan.
Framsókn

| Framsókn> Edistys |
| --- | --- |
  
  
Perustettu:  2011
Puheenjohtaja:  Ruth Vang
Ideologia:  liberalismi separatismi
Poliittinen kirjo:  keskusta
Løgting:  2 / 33
Kansainväliset jäsenyydet:  Keskiryhmä
Nuorisojärjestö:  Framsøkin Ung
Kotisivu:  https://framsokn.fo
Infobox OKNimi-testi OK: 
Framsókn (suom. "Edistys") on färsaarelainen liberaali puolue, joka kannattaa Färsaarten itsenäistymistä. Se on perustettu vuonna 2011. Puolueen puheenjohtajana toimii Ruth Vang.
Puolue osallistui ensimmäisiin vaaleihinsa vuonna 2011, jossa se voitti kaksi paikkaa. Vuosina 2015–2019 puolue oli sosiaalidemokraattien johtamassa hallituksessa.
Framski potok

| Framski potok |
| --- | --- |
Alkulähde:  Pohorje
Laskupaikka:  Polskava
Maat:   Slovenia
Pituus:  26 km
Alkulähteen korkeus:  1 080 m
Valuma-alue:  43 km²
Framski potok on joki Sloveniassa. Framski potok on Polskavan sivujoki, joka taas on Dravinjan sivujoki. Dravinja taas laskee Dravaan. Framski potok on 26 kilometriä pitkä, sen lähdekorkeus on 1 080 metriä ja sen valuma-alue on 43 neliökilometriä.
GeForce 100 -sarja

GeForce 100 -sarja on Nvidian kymmenennen sukupolven grafiikkasuoritinsarja. Sarjan ensimmäiset ohjaimet julkaistiin tammikuussa 2009, joista useat olivat GeForce 300 -sarjan tapaan vain uudelleenbrändättyjä vanhempien sarjojen näytönohjaimia. Sarjan näytönohjaimia myytiin vain OEM-valmistajille.
Ohjainten yhtenevyydet Nvidian muihin sarjoihin

GeForce 100 -sarja koostui viidestä eri kortista, jotka tunnettiin nimillä G100, GT120, GT130, GT140 ja GTS150. GT120 pohjautui 9-sarjan 9500 GT-korttiin, mutta siinä oli parannellut termiset ominaisuudet. GT130 pohjautui 9-sarjan 9600 GSO -korttiin (joka oli uudelleenbrändätty 8-sarjan 8800 GS). GT140 oli yksinkertaisesti vain uudelleennimetty 9-sarjan 9600 GT -ohjain, GTS150 ollessa OEM-versio pienillä muutoksilla GeForce 200 -sarjan GTS250-kortista. 9-sarjan kortteihin pohjautuivat myös G100, GT120 ja GT130, mutta niissä oli uusi piirilevyn asettelu ja kellotaajuudet 9-sarjan vastikkeisiinsa nähden.
Sarjan tuotteet

| Malli | Julkaistu | Koodinimi | Valmistus- prosessi (nm) | Transistorit (Miljoonaa) | Ytimen pinta-ala (mm2) | Liitäntä | Muistin määrä (MB) | Ydin1 | Valmistajan asettama kellotaajuus> Ydin (MHz) | Valmistajan asettama kellotaajuus> Shader (MHz) | Valmistajan asettama kellotaajuus> Muisti  (MHz) | Fillrate> Pikselit (GP/s) | Fillrate> Tekstuurit (GT/s) | Valmistajan asettama muistityyppi> Muisti- väylän siirtokyky (GiB/s) | Valmistajan asettama muistityyppi> DRAM tyyppi | Valmistajan asettama muistityyppi> Kaistan- leveys (bittiä) | Grafiikkatuki> DirectX | Grafiikkatuki> OpenGL | GFLOPs (MADD+MUL) | TDP (Wattia) | Kommentit |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GeForce G 100 | 10. maaliskuuta 2009 |  |  |  |  | PCIe x16 2.0 | 512 | 8:8:4 | 567 | 1400 | 500 | 2.150 | 4.300 | 8.0 | DDR2 | 64 | 10 | 3.0 | 33.6 | 35 | OEM tuote |
| GeForce GT 120 | 10. maaliskuuta 2009 |  |  |  |  | PCIe x16 2.0 | 512 | 32:16:8 | 500 | 1400 | 800 | 4.400 | 8.800 | 16.0 | DDR2 | 128 | 10 | 3.0 | 134.4 | 50 | OEM tuote |
| GeForce GT 130 | March 10, 2009 | G94b | 55 | 505 | 180 | PCIe x16 2.0 | 768 | 48:24:16 | 500 | 1250 | 500 | 8.000 | 12.000 | 24.0 | DDR2 | 192 | 10 | 3.0 | 180 | 75 | OEM tuote |
| GeForce GTS 150 | 10. maaliskuuta 2009 | G92b | 55 | 754 | 230 | PCIe x16 2.0 | 1024 | 128:64:16 | 740 | 1836 | 1000 | 11.808 | 47.232 | 64.0 | GDDR3 | 256 | 10 | 3.0 | 705 | 141 | OEM tuote |
George Burdi

George Burdi eli George Eric Hawthorne (s. 1970) on kanadalainen muusikko.
18-vuotiaana Burdista tuli aktiivinen valkoihoisten etuasemaa ajavan aatesuuntauksen kannattaja, ja jo 21-vuotiaana hän oli Church of the Creator -liikkeen Kanadan osaston johtaja. Esiintyen pseudonyymillä ”Reverend (Pastori) George Eric Hawthorne” hän perusti RaHoWa-yhtyeen vuonna 1989. Yhtyeen nimi juontuu sanoista ”Racial Holy War” ja siitä tuli 1990-luvun merkittävin ns. White Power -musiikkia soittava kokoonpano.
Burdi toimi perustajana ja johtajana Resistance Records -levy-yhtiössä.
Vuonna 1995 Burdi tuomittiin pahoinpitelystä 12 kuukauden vankeuteen hänen potkaistuaan kansallissosialismia vastustanutta aktivistia kasvoihin RaHoWan konsertin jälkeisessä mellakassa Ottawassa 1993.
Vuonna 1997 poliisi ratsasi Burdin kodin ja Resistance Recordsin toimiston. Häntä syytettiin ”tietoisesta vihamielisyyden edistämisestä”.
Vuonna 2001 Burdi myi Resistance Recordsin National Alliancelle ja jätti White Power -suuntauksen.
Nykyään Burdi toimii muusikkona monietnisessä Novacosm-yhtyeessä ja kannattaa itämaista henkisyyttä korostavaa ideologiaa.
Aiheesta muualla

Novacosm-yhtyeen kotisivu
Gerhard von Scharnhorst

Gerhard von Scharnhorst, Johann Friedrich Buryn maalaama muotokuva.
Gerhard Johann David von Scharnhorst (12. marraskuuta 1755 Bordenau, Hannover – 28. kesäkuuta 1813 Praha, Böömi) oli preussilainen kenraali ja merkittävä Preussin armeijan uudistaja. Hänen vuosina 1807–1810 toteuttamansa armeijan uudistukset auttoivat Preussia Napoleonin lyömisessä.
Scharnhorst palveli vuodesta 1778 Hannoverin vaaliruhtinaskunnan armeijassa ja näytti taitonsa Ranskan vallankumoussotien aikana 1790-luvulla Belgiassa käydyissä taisteluissa. Sodan jälkeen hänet ylennettiin majuriksi. Vuonna 1801 hän tarjoutui Preussin palvelukseen sillä ehdolla, että hänet aateloitaisiin, ylennettäisiin everstiluutnantiksi ja Preussin armeijan uudistaminen annettaisiin hänen tehtäväkseen. Scharnhorst liitti hakemukseensa kolme kirjoittamaansa esseetä sodankäynnistä. Kuningas Fredrik Vilhelm III hyväksyi tarjouksen, Scharnhorst otettiin Preussin armeijaan ja aateloitiin vuonna 1804. Hänestä tuli myös Berliinin sota-akatemian johtaja. Hänen oppilaisiinsa kuului muun muassa Karl von Clausewitz. Vuonna 1803 Scharnhorst siirrettiin päämajoitusmestariluutnanttina pääesikunnan palvelukseen ja ylennettiin seuraavana vuonna everstiksi.
Scharnhorst osallistui vuoden 1806 sotaan Napoleonia vastaan Braunschweigin herttuan esikuntapäällikkönä. Hän jäi ranskalaisten vangiksi Jenan taistelun jälkeen, mutta vapautui pian vankienvaihdossa. Tilsitin rauhan (1807) jälkeen Scharnhorst ylennettiin kenraalimajuriksi ja hänet nimitettiin sotaministeriksi sekä armeijanuudistamiskomitean puheenjohtajaksi, missä tehtävässä hän jatkoi vuoteen 1810. Scharnhorst ymmärsi pienten ammattiarmeijoiden ajan olevan ohi ja uuden sodankäynnin vaativan suuria, yleiseen asevelvollisuuteen perustuvia kansanarmeijoita. Yhdessä August von Gneisenaun kanssa hän kehitti niin sanotun krümpersystemin, jossa asevelvollisuusaikaa lyhennettiin ja peruskoulutuksen saaneet miehet siirrettiin lyhyen koulutusvaiheen jälkeen reserviin. Näin vakinaisen armeijan koko pysyi Tilsitin rauhassa määrätyssä 42 000:ssa miehessä, mutta samanaikaisesti koulutettujen sotilaiden ja upseerien todellinen lukumäärä kasvoi lyhyessä ajassa paljon suuremmaksi. Scharnhorst kehitti myös modernin esikuntalaitoksen.
Scharnhorstin uudistukset herättivät epäilyksiä Napoleonissa, joka pakotti Preussin kuninkaan peruuttamaan useita niistä. Kun Preussi vuosina 1811–1812 joutui osallistumaan sotaan Ranskan liittolaisena Venäjää vastaan, Scharnhorst vetäytyi palveluksesta. Lopullisen sodan puhjettua Preussin ja Ranskan välille 1813 hänet ylennettiin kenraaliluutnantiksi ja nimitettiin von Blücherin esikuntapäälliköksi. Scharnhorst haavoittui kuolettavasti Lützenin taistelussa 2. toukokuuta 1813. Hän kuoli paria kuukautta myöhemmin Prahassa neuvotellessaan Itävallan liittymisestä sotaan.
Aiheesta muualla

Kuvia tai muita tiedostoja aiheesta Gerhard von Scharnhorst Wikimedia Commonsissa
Fancy Pants Adventures

| Fancy Pants Adventures |
| --- | --- |
Kehittäjä:  Brad Borne Over the Top Games (konsolille)
Julkaisija:  Armor Games (flash-pelit)   Kongregate (Remix ja Steam)  EA 2D (konsoleille)
Jakelija:  Google Play ja App Store
Pelimoottori:  Flash
Julkaistu:  14. kesäkuuta 2006
Lajityyppi:  tasohyppely
Pelimuoto:  yksinpeli, moninpeli
Alusta:  selainpeli, Xbox Live Arcade, Playstation Network, Android, IOS, Mac OS X, Windows
Lisenssi:  Ilmaisohjelma
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Fancy Pants Adventures on Brad Bornen luoma sarja ilmaisia selainpelejä.
Julkaisut

Peli on julkaistu erillisinä maailmoina.
Kolme maailmaa on julkaistu tähän mennessä. Ensimmäinen maailma julkaistiin 14.3.2006, maailma 2 9.1.2008 ja maailma 3 5.4.2012.  Brad Borne teki myös Fancy box -nimisen pelin, jossa on suurimmaksi osaksi pelaajien itsetekemiä tasoja. Brad Borne ilmoitti aloittavansa työskentelyt maailma 3:sen kanssa vuonna 2009, mutta alkoikin ennen pelin ilmestymistä työskennellä konsoliversion parissa. Konsoliversion kehittivät Brad Borne ja Over the Top Games ja se julkaistiin EA 2D:n toimesta Playstation Networkiin 19.4.2011 ja Xbox Live Arcadeen 20.4.2011.
Pelaaminen

Pelin pelattava hahmo on Fancy Pants Man, jota pelaaja ohjaa. Hahmoja ohjataan avoimilla tasoilla, jotka sisältävät esteitä ylitettäväksi ja vihollisia väistettäväksi tai tuhottavaksi. Vihollisia ovat esimerkiksi hämähäkki, etana ja asetta kantava hiiri.
Pelin moninpeli tuki on vain tietyillä alustoilla.
Aiheesta muualla

BorneGames.com Brad Bornen sivusto
Giampaolo Mazza

Mazza vuonna 2013
Giampaolo Mazza (s. 26. helmikuuta 1956 Genova, Italia) on italialainen jalkapallovalmentaja. Hän toimi San Marinon jalkapallomaajoukkueen päävalmentajana vuosina 1998–2013.
Mazza pelasi 1960-luvulla Serie C:ssä San Marino Calciossa. Valmennustyönsä ohella hän toimii liikunnan opettajana.
Gian-Franco Kasper

Gian-Franco Kasper (24. tammikuuta 1944 St. Moritz, Sveitsi – 9. heinäkuuta 2021) oli sveitsiläinen hiihdon järjestövaikuttaja. Hän oli Kansainvälisen hiihtoliiton (FIS) pääsihteeri vuodesta 1975 ja puheenjohtaja vuodesta 1998 ja Kansainvälisen olympiakomitean jäsen vuosina 2000–2018. Hän oli myös WADAn jäsen.
Kasper opiskeli Zürichin yliopistossa psykologiaa, filosofiaa ja journalismia.
Kasper herätti julkisuudessa huomiota lausunnoillaan, kuten kiisti ilmastonmuutoksen ja suositteli kilpailujen järjestämistä diktatuureissa, koska se on helppoa.
Kasper kuoli heinäkuussa 2021. Kesäkuussa hän oli luopunut paikastaan FIS:n puheenjohtajana.
Etu-Mustijärvi

| Etu-Mustijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°59′31″N, 24°59′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Luhdanjoen valuma-alue (35.85)
Laskuoja:  oja Palojärveen 
Järvinumero:  35.850.1.007
Mittaustietoja
Pinnankorkeus:  158,1 m  
Rantaviiva:  0,939 km  
Pinta-ala:  5,003 ha  
 fiEtu-Mustijärvi 
Etu-Mustijärvi  on Kanta-Hämeessä Hämeenlinnassa Kättärlän kylän lähellä sijaitseva järvi.
Maantietoa

Järvi sijaitsee mäkisessä metsämaastossa olevassa painaumassa. Järven pinta-ala on 5,0 hehtaaria ja se on 350 metriä pitkä ja 200 metriä leveä. Sen rantaviivan pituus on 950 metriä ja rannat ovat ojitettua suota.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Luhdanjoen valuma-alueeseen. Se jaetaan vielä Luhdanjoen valuma-alueeseen, johon järvi kuuluu. Järven vedenpinnan korkeus on 158,1 metriä mpy. Järveen laskee muutama oja tiheästi ojitetulta Mustijärvensuolta ja sen lyhyt laskuoja laskee Palojärveen.
Gordon Bennett

Gordon Bennett on seuraavien henkilöiden nimi:
Gordon Bennett, australialainen taiteilija
Gordon Dunlap Bennett, yhdysvaltalainen piispa
Gordon Bennett, australialainen kenraali
Gordon Lockhart Bennett, kanadalainen poliitikko
James Gordon Bennett nuorempi, yhdysvaltalainen toimittaja
James Gordon Bennett vanhempi, yhdysvaltalainen toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gordon Bennett”, voi hakea sivunnimihaulla, laajalla sivunnimihaulla tai tekstihaulla.
Gerhardsenin I hallitus

Pääministeri Einar Gerhardsen
Gerhardsenin I hallitus oli Norjan hallitus 25. kesäkuuta 1945 – 5. marraskuuta 1945. Se oli Työväenpuolueesta, Keskustapuolueesta, Høyrestä, Kommunistisesta puolueesta ja Venstrestä koostunut koalitiohallitus. Lisäksi siinä oli edustajia sodanaikaisesta Hjemmefronten-vastarintaliikkeestä.
Ministerit

Pääministeri
Einar Gerhardsen (Työväenpuolue)
Ulkoministeri
Trygve Lie (Työväenpuolue)
Puolustusministeri
Oscar Torp (Työväenpuolue)
Valtiovarainministeri
Gunnar Jahn (Hjemmefronten)
Oikeusministeri
Johan Cappelen (Høyre)
Kirkko- ja opetusministeri
Kaare Fostervoll (Työväenpuolue)
Salkuton ministeri (kirkko- ja opetusministeriö)
Conrad Bonnevie-Svendsen (Hjemmefronten)
Maatalousministeri
Einar Frogner (Keskustapuolue)
Kauppaministeri
Lars Evensen (Työväenpuolue)
Säännöstely- ja jälleenrakennusministeri
Egil Offenberg (Høyre)
Salkuton ministeri (säännöstelyministeriö)
Hans Gabrielsen (Venstre)
Merenkulkuministeri
Tor Skjønsberg (Hjemmefronten)
Työministeri
Johan Strand Johansen (Norjan kommunistinen puolue)
Sosiaaliministeri
Sven Oftedal (Työväenpuolue)
Salkuton ministeri (sosiaaliministeriö)
Kirsten Hansteen (Norjan kommunistinen puolue)